شه‌فه‌ق نيوز/ ليواى 30 سه‌ر وه‌ حه‌شد شه‌عبى وه‌ سه‌ركردايه‌تى وه‌عه‌د قه‌دۆ، راسيه‌يل جه‌نگكردنى وه‌ل ليواى 50ى سه‌ر وه‌ حه‌شد شه‌عبى وه‌ سه‌ركردايه‌تى ره‌يان كلدانى له‌ تلكێف ئاشكرا كرد.
له‌و باوه‌ته‌و، وه‌رپرسيگ له‌ ليواى 30 ئه‌را شه‌فه‌ق نيوز وت: ئه‌وه‌گ له‌ هووكاره‌يل ره‌سانن و ماڵپه‌ڕه‌يل په‌يوه‌ندى كۆمه‌ڵايه‌تى باس كريا له‌ رويداين جه‌نگ له‌ناونى هه‌ردوگ ليواى(30 و 50) له‌ بازگه‌ى تلكێف نادروسه‌و ته‌نيا دعايه‌يگه‌.
ئه‌و وه‌رپرسه‌ ك نه‌تواس ناوى ئاشكرا بكريه‌ێد وت: ئه‌وه‌گ روێداگه‌ له‌ بازگه‌ى تلكێف ته‌نيا ده‌مه‌ قاڵيگ بويه‌ له‌ناونى تاكه‌يليگ له‌ هه‌ردوگ ليواگه‌و مه‌سه‌له‌گه‌ چاره‌سه‌ر بويه‌ و كووتايى وه‌و ناكووكيه‌ هاورياگه‌، وه‌لێ هويچ ئاماژه‌يگ وه‌ هووكاره‌ ئه‌و ده‌مه‌قاڵه‌ نه‌كرد
